open-index/open-wikipedia-markdown huggingface dataset:
Aria (άλμπουμ, Asia)

Το ***Aria*** είναι το πέμπτο στούντιο άλμπουμ του βρετανικού ροκ supergroup Asia, το οποίο κυκλοφόρησε τον Ιούνιο του 1994 στο Ηνωμένο Βασίλειο από την Bullet Proof Records και το 1995 στις Ηνωμένες Πολιτείες από την Mayhem Recordings. Σε αντίθεση με το προηγούμενο άλμπουμ του συγκροτήματος, που ηχογραφήθηκε με τη βοήθεια αρκετών προσκεκλημένων μουσικών, το *Aria* αποτελείται από μια σταθερή σύνθεση η οποία αποτελείται από τον τραγουδιστή και μπασίστα Τζον Πάιν, τον πληκτρά Τζεφ Ντάουνς, τον κιθαρίστα Αλ Πιτρέλλι και τον ντράμερ Μάικλ Στέρτζις.

## Λίστα κομματιών

## Προσωπικό

### Asia

* Τζεφ Ντάουνς – πλήκτρα, παραγωγός
* Τζον Πάιν – κύρια φωνητικά, δεύτερα φωνητικά, μπάσο, κιθάρα, παραγωγός
* Αλ Πιτρέλλι – κιθάρες
* Μάικλ Στέρτζις – ντραμς

### Τεχνικό προσωπικό

* Άντι Ράιλι – μηχανικός ήχου, μηχανικός μίξης (στα Στούντιο Les Ballons Du Chien, Οξφόρδη)
* Γκάρι Στίβενσον – μηχανικός μίξης ήχου
* Ρότζερ Ντιν – σχεδιασμός εξωφύλλου, ζωγραφική, λογότυπα
* Μπράιαν Μπάροους – διάταξη/τυπογραφία εξωφύλλου
* Πολ Ράιντερ – φωτογραφία

## Charts

## Παραπομπές

Κατηγορία:Άλμπουμ του 1994
Κατηγορία:Άλμπουμ των Asia
Κομητεία Λαπήρ

Η **Κομητεία Λαπήρ** (αγγλ. *Lapeer County*) είναι κομητεία στην πολιτεία Μίσιγκαν των Ηνωμένων Πολιτειών Αμερικής. Κατά την απογραφή του 2020, ο πληθυσμός της κομητείας ήταν 88.619 κάτοικοι. Η διοικητική πρωτεύουσα (*έδρα*) και μεγαλύτερος οικισμός της κομητείας είναι η ομώνυμή της κωμόπολη Λαπήρ.

Σύμφωνα με το Γραφείο Απογραφής των ΗΠΑ, η κομητεία αυτή έχει έκταση 1.720 τετραγωνικά χιλιόμετρα (km²), εκ των οποίων τα 1.670 km² είναι στεριά και τα υπόλοιπα 50 km² (ποσοστό 3%) καλύπτονται από νερό (λίμνες και ποτάμια).

## Παραπομπές


Κατηγορία:Κομητείες του Μίσιγκαν
Κομητεία Ισακουήνα

Η **Κομητεία Ισακουήνα** (αγγλ. *Issaquena County*) είναι κομητεία στην πολιτεία Μισισίπι των Ηνωμένων Πολιτειών Αμερικής. Κατά την απογραφή του 2020, ο πληθυσμός της κομητείας ήταν μόλις  1.338 κάτοικοι, ένας αριθμός που την καθιστά την κομητεία των ΗΠΑ με τον μικρότερο πληθυσμό από όσες βρίσκονται ανατολικώς του μεγάλου ποταμού Μισσισσιππή. Η έδρα και ο μεγαλύτερος οικισμός της κομητείας είναι το χωριό Μάγιερσβιλ, που στην ίδια απογραφη είχε 433 κατοίκους.

Η ονομασία της Κομητείας προήλθε από τη φράση *isi okhina* της γλώσσας των Ινδιάνων Τσοκτώ, που σημαίνει «ποτάμι των ελαφιών», «Ελαφοπόταμος». Υπάρχει πράγματι αυτό το μικρό ποτάμι, που σήμερα ονομάζεται με την αγγλική μετάφραση της ίδιας φράσεως, Ντηρ Κρηκ (*Deer Creek*). Οι Τσοκτώ ήσαν οι πρώτοι κάτοικοι του εδάφους της σημερινής κομητείας, αλλά εκδιώχθηκαν από τη δεκαετία του 1820.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.140 τετραγωνικά χιλιόμετρα (km²), εκ των οποίων τα 1.070 km² είναι στεριά και τα υπόλοιπα 70 km² (ποσοστό 6,4%) καλύπτονται από νερό (λίμνες και ποτάμια).

## Παραπομπές


Ισακουηνα
Κομητεία Αλεγκέινυ (Νέα Υόρκη)

Η **Κομητεία Αλεγκέινυ** (αγγλ.:*Allegany County*) είναι κομητεία στην πολιτεία της Νέας Υόρκης, στις Ηνωμένες Πολιτείες Αμερικής. Κατά την απογραφή του 2020, ο πληθυσμός της κομητείας ήταν 46.456 κάτοικοι. Η έδρα της κομητείας είναι το Μπελμόντ αλλά η μεγαλύτερη πόλη της είναι η κωμόπολη Γουέλσβιλ.

Σύμφωνα με το Γραφείο Απογραφής των ΗΠΑ η κομητεία έχει συνολική έκταση 2.678 τετραγωνικά χιλιόμετρα (km²), εκ των οποίων τα 2.665 km² είναι στεριά και τα υπόλοιπα 13 km² (ποσοστό 0,5%) καλύπτονται από νερό (λίμνες και ποτάμια).

## Παραπομπές


Αλεγκεινυ
Κομητεία Έλκο

Η **Κομητεία Έλκο** (αγγλ. *Elko County*), είναι κομητεία των Ηνωμένων Πολιτειών Αμερικής, μία από τις 17 κομητείες της πολιτείας Νεβάδα, που καλύπτει το βορειοανατολικό μέρος της πολιτείας. Κατά την απογραφή του 2020, ο πληθυσμός της κομητείας ήταν 53.702 κάτοικοι. Η έδρα και μεγαλύτερη πόλη της κομητείας είναι η ομώνυμη πόλη Έλκο.

Σύμφωνα με το Γραφείο Απογραφής των ΗΠΑ, η συνολική έκταση της Κομητείας Έλκο ανέρχεται σε 44.555 τετραγωγικά χιλιόμετρα τετραγωνικά χιλιόμετρα (km²), δηλαδή περισσότερο από το ένα τρίτο της εκτάσεως της Ελλάδας. Από την έκταση αυτή, τα 44.470 km² είναι στεριά και τα υπόλοιπα 85 km² (ποσοστό 0,2%) καλύπτονται από νερό (λίμνες και ποτάμια).

## Παραπομπές


## Εξωτερικοί σύνδεσμοι
* 

Ελκο
Διθειώδες κάλιο

Το **Διθειώδες κάλιο** (Potassium bisulfate) ή **όξινο θειώδες κάλιο** (potassium hydrogen sulfite) είναι ένα χημικό μείγμα με τον περίπου σωστά αναφερόμενο χημικό τύπο KHSO3. Το όξινο θειώδες κάλιο στην πραγματικότητα δεν είναι μια πραγματική ένωση, αλλά ένα μείγμα αλάτων που διαλύονται στο νερό για να δώσουν διαλύματα που αποτελούνται από ιόντα καλίου και διθειώδη ιόντα. Είναι ένα λευκό στερεό με οσμή διοξείδιο του θείου. Προσπάθειες κρυστάλλωσης διθειώδους καλίου αποδίδουν μεταδιθειώδες κάλιο,K2S2O5.

Το όξινο θειώδες κάλιο χρησιμοποιείται ως αποστειρωτικό μέσο στην παραγωγή αλκοολούχων ποτών. Αυτό το πρόσθετο ταξινομείται ως αριθμός E E228 σύμφωνα με την ισχύουσα νομοθεσία περί προσθέτων τροφίμων που έχει εγκριθεί από την ΕΕ.

## Παραγωγή
Παρασκευάζεται με την αντίδραση διοξειδίου του θείου και ανθρακικού καλίου. Το διοξείδιο του θείου διέρχεται από ένα διάλυμα ανθρακικού καλίου μέχρι να μην απελευθερώνεται πλέον διοξείδιο του άνθρακα. Το διάλυμα συμπυκνώνεται.

## Παραπομπές

Κατηγορία:Ενώσεις καλίου
Κατηγορία:Διθειώδη
Κατηγορία:Πρόσθετα τροφίμων
Κατηγορία:Πρόσθετα τροφίμων με αριθμό Ε
Τάμας Σούλιοκ

Ο **Τάμας Σούλιοκ** (*Tamás Sulyok*, προφορά IPA ουγγρικά: ˈtɒmaːʃ ˈʃujok· γεν. 24 Μαρτίου 1956) είναι Ούγγρος πολιτικός και δικηγόρος που υπηρετεί ως πρόεδρος της Ουγγαρίας από το 2024. Υπήρξε πρόεδρος του Συνταγματικού Δικαστηρίου από το 2016 έως το 2024. Ήταν ο υποψήφιος του Fidesz–KDNP για τις προεδρικές εκλογές του 2024.

## Βιογραφία
Ο Σούλιοκ διορίστηκε δικαστής του Συνταγματικού Δικαστηρίου της Ουγγαρίας το 2014 και έγινε πρόεδρός του το 2016. Κατά τη θητεία του, επιβλέπονταν αρκετές αμφιλεγόμενες αποφάσεις, όπως εκείνες που αφορούσαν τα δικαιώματα των εκπαιδευτικών να πραγματοποιούν απεργίες.

Τον Φεβρουάριο του 2024 έγινε ο υποψήφιος του κόμματος Fidesz για την προεδρία μετά την παραίτηση της Καταλίν Νόβακ λόγω αντιδράσεων για την εμπλοκή της σε υπόθεση σεξουαλικής κακοποίησης. Η υποψηφιότητά του εγκρίθηκε με δύο τρίτα των ψήφων (134 υπέρ, 5 κατά και 60 που εγκατέλειψαν την αίθουσα σε ένδειξη διαμαρτυρίας) από την Εθνοσυνέλευση της Ουγγαρίας στις 26 Φεβρουαρίου, με υποστήριξη από το Fidesz και τον κυβερνητικό του εταίρο, το Χριστιανοδημοκρατικό Λαϊκό Κόμμα, μετά την οποία ορκίστηκε, παρόλο που η επίσημη ανάληψη καθηκόντων ήταν προγραμματισμένη για τις 5 Μαρτίου. Τα κόμματα της αντιπολίτευσης επέκριναν την υποψηφιότητά του, χαρακτηρίζοντας τον Σούλιοκ πολιτικά άπειρο, και πραγματοποίησαν συγκέντρωση στη Βουδαπέστη στις 25 Φεβρουαρίου, ζητώντας άμεσες προεδρικές εκλογές.

Στην εναρκτήρια ομιλία του, ο Σούλιοκ εξέφρασε την πρόθεσή του να ακολουθεί το γράμμα του νόμου και να απέχει από την ενεργό πολιτική ζωή της Ουγγαρίας. Επίσης κατήγγειλε τις κυρώσεις και τις διαδικασίες που εγκαινίασε η Ευρωπαϊκή Ένωση εναντίον της Ουγγαρίας για θέματα κράτους δικαίου και δημοκρατικής διακυβέρνησης, δηλώνοντας ότι «η ορθώς καθορισμένη έννοια του κράτους δικαίου χάνεται, μετατρέπεται από ιδανικό σε είδωλο στη σύγχρονη Ευρώπη στο πλαίσιο μιας καθαρά χρησιμοθηρικής πολιτικής προσέγγισης», και τονίζοντας ότι τα κράτη-μέλη της ΕΕ πρέπει να διατηρήσουν την εθνική τους νομική κυριαρχία.

Με την ανάληψη των καθηκόντων του, η πρώτη του πράξη ως πρόεδρος ήταν η υπογραφή νομοσχεδίου που ενέκρινε την ένταξη της Σουηδίας στο Βορειοατλαντικό Σύμφωνο στις 5 Μαρτίου.

## Παραπομπές


Σουλιοκ
Σουλιοκ
Σισιμιούτ

Η **Σισιμιούτ** (γροιλανδικά: Sisimiut), γνωστή επίσης με το δανικό της όνομα **Χόλσταϊνσμποργκ** (Holsteinsborg), είναι η πρωτεύουσα και η μεγαλύτερη πόλη του δήμου Κεκκάτα, η δεύτερη μεγαλύτερη πόλη της Γροιλανδίας και η μεγαλύτερη αρκτική πόλη στη Βόρεια Αμερική. Βρίσκεται στο κεντροδυτικό τμήμα της Γροιλανδίας, στις ακτές του Πορθμού του Ντέιβις, περίπου 320 χιλιόμετρα βόρεια του Νουούκ.

Το όνομα *Σισιμιούτ* σημαίνει κυριολεκτικά «οι κάτοικοι στις φωλιές της αλεπούς» (δανικά: Beboerne ved rævehulerne). Η περιοχή κατοικείται τα τελευταία 4.500 χρόνια, αρχικά από τους λαούς του πολιτισμού Σακκάκ, κατόπιν από τον πολιτισμό Ντόρσετ και στη συνέχεια από τους Θούλους, των οποίων οι Ινουίτικοι απόγονοι αποτελούν την πλειοψηφία του σημερινού πληθυσμού. Αντικείμενα από την πρώιμη περίοδο εγκαταστάσεως βρίσκονται σε ολόκληρη την περιοχή, η οποία στο παρελθόν ήταν δημοφιλής λόγω της πλούσιας πανίδας της, ιδιαίτερα των θαλασσίων θηλαστικών που παρείχαν τα απαραίτητα μέσα επιβίωσης στις πρώιμες κυνηγετικές κοινωνίες. Ο σημερινός πληθυσμός της Σισιμιούτ αποτελείται από μείγμα Ινουίτ και Δανών, που εγκαταστάθηκαν στην περιοχή τη δεκαετία του 1720 υπό την ηγεσία του Δανού ιεραποστόλου Χανς Έγεντε.

## Παραπομπές


Κατηγορία:Πόλεις της Γροιλανδίας
Τριχόβιος

Ο **τριχόβιος** (λατινική και επιστημονική ονομασία *Trichobius*) είναι γένος δίπτερων εντόμων, που ανήκει στην οικογένεια στρεβλίδες.

## Είδη
Σήμερα αναγνωρίζονται γενικώς τα παρακάτω 69 είδη τριχόβιου:

* *Trichobius adamsi*, Augustson, 1943
* *Trichobius affinis*, Wenzel, 1976
* *Trichobius anducei*, Guerrero, 1998
* *Trichobius angulatus*, Wenzel, 1976
* *Trichobius assimilis*, Wenzel, 1976
* *Trichobius bequaerti*, Wenzel, 1966
* *Trichobius bilobus*, Wenzel, 1976
* *Trichobius brennani*, Wenzel, 1966
* *Trichobius caecus*, Edwards, 1918
* *Trichobius cernyi*, Peterson & Hurka, 1974
* *Trichobius cognatus*, Peterson & Hurka, 1974
* *[[Trichobius corynorhini]]*, Cockerell, 1910
* *Trichobius costalimai*, Guimaraes, 1938
* *Trichobius diaemi*, Wenzel, 1976
* *Trichobius diphyllae*, Wenzel, 1966
* *Trichobius dominicanus*, Peterson & Hurka, 1974
* *Trichobius dugesii*, Townsend, 1891
* *Trichobius dugesiodes*, Wenzel, 1966
* *Trichobius dunni*, Wenzel, 1966
* *Trichobius dusbabeki*, Peterson & Hurka, 1974
* *Trichobius dybasi*, Wenzel, 1966
* *Trichobius ethophallus*, Wenzel, 1976
* *Trichobius flagellatus*, Wenzel, 1976
* *Trichobius frequens*, Peterson & Hurka, 1974
* *Trichobius furmani*, Wenzel, 1966
* *Trichobius galei*, Wenzel, 1966
* *Trichobius handleyi*, Wenzel, 1976
* *Trichobius hirsutulus*, Bequaert, 1933
* *Trichobius hispidus*, Wenzel, 1976
* *Trichobius hoffmannae*, Guerrero & Morales-Malacara, 1996
* *Trichobius imitator*, Wenzel, 1976
* *Trichobius intermedius*, Peterson & Hurka, 1974
* *Trichobius joblingi*, Wenzel, 1966
* *Trichobius johnsonae*, Wenzel, 1966
* *Trichobius jubatus*, Wenzel, 1976
* *Trichobius keenani*, Wenzel, 1966
* *Trichobius leionotus*, Wenzel, 1976
* *Trichobius lionycteridis*, Wenzel, 1966
* *Trichobius lonchophyllae*, Wenzel, 1966
* *Trichobius longipes* (Rudow, 1871)
* *Trichobius longipilus*, Wenzel, 1976
* *Trichobius machadoallisoni*, Guerrero, 1998
* *Trichobius macrophylli*, Wenzel, 1966
* *Trichobius macroti*, Peterson & Hurka, 1974
* *Trichobius major*, Coquillett, 1899
* *Trichobius mendezi*, Wenzel, 1966
* *Trichobius neotropicus*, Peterson & Hurka, 1974
* *Trichobius pallidus* (Curran, 1934)
* *Trichobius parasiticus*, Gervais, 1844
* *Trichobius parasparsus*, Wenzel, 1976
* *Trichobius persimilis*, Wenzel, 1976
* *Trichobius petersoni*, Wenzel, 1976
* *Trichobius phyllostomae*, Kessel, 1925
* *Trichobius phyllostomus*, Guerrero, 1998
* *Trichobius propinquus*, Wenzel, 1976
* *Trichobius pseudotruncatus*, Jobling, 1939
* *Trichobius robynae*, Peterson & Hurka, 1974
* *Trichobius silvicolae*, Wenzel, 1976
* *Trichobius sparsus*, Kessel, 1925
* *Trichobius sphaeronotus*, Jobling, 1939
* *Trichobius strictisternus*, Wenzel, 1976
* *Trichobius tiptoni*, Wenzel, 1976
* *Trichobius truncatus*, Kessel, 1925
* *Trichobius tuttlei*, Wenzel, 1976
* *Trichobius uniformis*, Curran, 1935
* *Trichobius urodermae*, Wenzel, 1966
* *Trichobius vampyropis*, Wenzel, 1966
* *Trichobius wenzeli*, Peterson & Hurka, 1974
* *Trichobius yunkeri*, Wenzel, 1966

## Παραπομπές

## Βιβλιογραφία

* 

Τριχοβιος
Σεραφίν Μουντουνγκά

Ο **Σεραφίν Μουντουνγκά** (*Séraphin Moundounga*, γεν. στις 29 Φεβρουαρίου 1964 στην Τσιμπανγκά) είναι Γκαμπονέζος πολιτικός που υπηρέτησε ως αντιπρόεδρος της Γκαμπόν από τον Μάιο του 2025 έως και τις 31 Δεκεμβρίου 2025. Υπηρέτησε στην κυβέρνηση της Γκαμπόν ως υπουργός Δικαιοσύνης από το 2014 έως το 2016. Έχει τιμηθεί με το Τάγμα του Ισημερινού Αστέρα (OEE) και το Εθνικό Τάγμα της Αξίας (ONM).

## Βιογραφία
Μέλος του κυβερνώντος Δημοκρατικού Κόμματος της Γκαμπόν (Parti démocratique gabonais), εκλέχτηκε για πρώτη φορά στη Βουλή των Αντιπροσώπων το 1990 και υπηρέτησε ως Πρώτος Ταμίας (First Quaestor) της Βουλής από το 1997 έως το 2009. Από τον Οκτώβριο του 2009 έως το 2014 ήταν υπουργός Εθνικής Παιδείας και ένα από τα κύρια έργα του ήταν η ανακαίνιση του Πανεπιστημίου Ομάρ Μπονγκό.

Διορίστηκε υπουργός Δικαιοσύνης τον Ιανουάριο του 2014.  Παραιτήθηκε από τη θέση του στις 5 Σεπτεμβρίου 2016 μετά την άρνηση της κυβέρνησης του προέδρου Αλί Μπονγκό Οντίνμπα να επανακαταμετρήσει τις αμφισβητούμενες ψήφους στις προεδρικές εκλογές του 2016. Την περίοδο της παραίτησής του κατείχε επίσης τη θέση του δεύτερου αντιπροέδρου της κυβέρνησης. 

Μετά την παραίτησή του, ο Μουντουνγκά έφυγε εξόριστος στη Γαλλία, καταγγέλλοντας ότι η κυβέρνηση οργάνωσε εισβολή στο σπίτι του το βράδυ της 6ης προς 7η Σεπτεμβρίου, την οποία χαρακτήρισε απόπειρα δολοφονίας, αν και εκείνος δεν βρισκόταν στο σπίτι εκείνη τη στιγμή.

Κατοικώντας στην Ευρώπη, έγινε πρόεδρος της ΜΚΟ *UNITE* (Union Pour la Nation, l'Intégrité, le Travail et l'Égalité)  και υπερασπίστηκε την αναθεώρηση του Συντάγματος της Γκαμπόν.

Τον Ιούλιο του 2020, έπειτα από φήμες περί αυτοκτονίας που κυκλοφόρησαν στα μέσα ενημέρωσης της Γκαμπόν, η οικογένειά του επιβεβαίωσε ότι είναι ζωντανός και καλά στην υγεία του.

Στις 5 Μαΐου 2025 διορίστηκε αντιπρόεδρος της Γκαμπόν.

## Παραπομπές


Κατηγορία:Αντιπρόεδροι της Γκαμπόν
Gloster Grebe

Το **Gloster Grebe** ήταν μονοκινητήριο διπλάνο μαχητικό που ανέπτυξε στις αρχές της δεκαετίας του 1920 η Gloster Aircraft Company με βάση το πειραματικό Gloster Grouse. Ήταν το πρώτο μαχητικό που ενέταξε σε υπηρεσία η RAF μετά το τέλος του Α΄ Παγκόσμιο Πόλεμο.

## Περιγραφή
Το 1923 η Gloster τροποποίησε ένα Gloster Sparrowhawk για να δοκιμαστεί νέα διάταξη πτερύγων που πρότεινε ο επικεφαλής σχεδιαστής της εταιρείας Χένρι Φόλαντ (Henry Folland).. Το αεροσκάφος που προέκυψε ονομάστηκε Grouse και αφού απέδειξε πως η νέα διάταξη προσέφερε συγκριτικά πλεονεκτήματα, το Υπουργείο Αεροπορίας παρήγγειλε τρία πρωτότυπα βασισμένα σε αυτό με αστεροειδή κινητήρα Armstrong Siddeley Jaguar III των 350 hp, υπό την ονομασία «Nighthawk (thick-winged)».

Το πρώτο από τα πρωτότυπα για τη RAF (η Gloster κατασκεύασε και τέταρτο αεροσκάφος για δική της χρήση και επιδείξεις), γνωστό πλέον ως Grebe I, πέταξε τον Μάιο του 1923. Οι επιδόσεις των πρωτοτύπων ήταν καλές και το Υπουργείο Αεροπορίας αποφάσισε να προχωρήσει στην παραγγελία του τύπου ως Grebe II προωθούμενο όμως από κινητήρα Jaguar IV των 400 hp.

Όπως και το Sopwith Snipe που αντικατέστησε, το Grebe ήταν ένα μονοκινητήριο και μονοθέσιο διπλάνο κατασκευασμένο από ξύλο και επιφάνειες με υφασμάτινη επικάλυψη. Ήταν οπλισμένο με δύο πολυβόλα Vickers των 7,7 mm.

## Επιχειρησιακή ιστορία
Τα Grebe εντάχθηκαν σε υπηρεσία με τη RAF τον Οκτώβριο του 1923 και πρώτος σχηματισμός που τα παρέλαβε ήταν το Νο. 111 Σμήνος της RAF. Οι απόψεις του προσωπικού της Βασιλικής Αεροπορίας για το Gloster ήταν θετικές, καθώς ήταν πολύ ταχύτερο από το Snipe και επιπλέον ιδιαίτερα ευέλικτο. Διαπιστώθηκε ότι υπήρχε ζήτημα υπερβολικής ταλάντωσης των πτερύγων, γεγονός που οδήγησε στην τροποποίηση όλων των αεροσκαφών της RAF με την προσθήκη πρόσθετων στηριγμάτων σχήματος «V» που υποστήριζαν το εξωτερικό τμήμα της άνω πτέρυγας. Υπήρχαν επίσης προβλήματα με τον κινητήρα Jaguar, ο οποίος ήταν βαρύς, αναξιόπιστος και επιρρεπής σε ανάφλεξη.

Παρήχθησαν 133 αεροσκάφη συνολικά, συμπεριλαμβανομένων των τεσσάρων πρωτοτύπων. Τα 108 ήταν μονοθέσια μαχητικά Grebe II και τα 21 διθέσια εκπαιδευτικά με διπλό σύστημα χειρισμού. Αποσύρθηκαν από την RAF το 1929 και αντικαταστάθηκαν εν μέρει από τα Gloster Gamecock που σχεδιαστικά ήταν εξέλιξη βασισμένη στο Grebe.

Δύο Grebe τροποποιήθηκαν ώστε να μπορούν να αναρτηθούν κάτω από το αερόπλοιο R33 και δοκιμάστηκαν ως «παρασιτικά» μαχητικά. Το 1927, ο Sir Henry Wigram προσέφερε χρήματα στην κυβέρνηση της Νέας Ζηλανδίας για την αγορά ενός αεροσκάφους. Το αεροσκάφος που επελέγη ήταν το Grebe, αντί του Siskin. Η Μόνιμη Αεροπορική Δύναμη Νέας Ζηλανδίας, προδρόμου της Βασιλικής Αεροπορίας της Νέας Ζηλανδίας, απέκτησε δύο ακόμη Grebe και τα ενέταξε σε υπηρεσία τον Μάρτιο του 1928. Παρέμειναν ενεργά για περισσότερα από δέκα χρόνια, έως τα μέσα του 1938.

## Δείτε επίσης

; Αεροσκάφη που σχετίζονται με την ανάπτυξη του Grebe
* Gloster Grouse
* Gloster Gamecock

## Παραπομπές


## Βιβλιογραφία
* .
* 
* 
* 
* 
* 
* 

## Επιπλέον ανάγνωση
* 
* 

## Εξωτερικοί σύνδεσμοι
* 

Grebe
Κατηγορία:Μαχητικά αεροσκάφη
Κατηγορία:Αεροσκάφη του Μεσοπολέμου
Κατηγορία:Εμβολοκινητήρια στρατιωτικά αεροσκάφη
Κυρά Παναγιά Θεσπρωτίας

Η **Κυρά Παναγιά** είναι οικισμός της Ηπείρου στην Περιφερειακή Ενότητα Θεσπρωτίας. 

## Γενικά στοιχεία
Η Κυρά Παναγιά βρίσκεται σε υψόμετρο 140 μέτρα. Απέχει 8 χιλιόμετρα Ν.-ΝΔ. από την Παραμυθιά (έδρα του δήμου) και 32 χλμ. Α.-ΝΑ. από την Ηγουμενίτσα. Αναφέρεται επίσημα μετά την απελευθέρωση το 1919 ως *Μποροβάρι* να προσαρτάται στην τότε κοινότητα Ζελεσσού (σημερινή Ξηρολόφου). Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Καρβουνάρι αποτελούν την κοινότητα Καρβουναρίου, που ανήκει στη Δημοτική Ενότητα Παραμυθιάς του Δήμου Σουλίου και σύμφωνα με την απογραφή 2021 απογράφησαν 86 κάτοικοι ενώ με αυτήν του 2011 ήταν 94.  

## Εξωτερικοί σύνδεσμοι

* Κεφαλή πήλινου γυναικείου ειδωλίου από την Κυρά Παναγιά στον ιστότοπο https://www.searchculture.gr/.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Σουλίου
Νεοχώρι Θεσπρωτίας

Το **Νεοχώρι** είναι οικισμός της Ηπείρου στην Περιφερειακή Ενότητα Θεσπρωτίας. 

## Γεωγραφικά στοιχεία
Το Νεοχώρι βρίσκεται νότια του Καλαμά σε υψόμετρο περίπου 290 μέτρα. Το χωριό απέχει 10 χιλιόμετρα νοτιοδυτικά από την Παραμυθιά (έδρα του δήμου) και 26 χιλιόμετρα ανατολικά από την Ηγουμενίτσα ενώ βόρεια περνάει η ΕΟ Ιωαννίνων - Ηγουμενίτσας και νότια η Εγνατία Οδός. Αξιοθέατο είναι το Λαογραφικό Μουσείο Νεοχωρίου, το οποίο στεγάζεται στο παλαιό πέτρινο κτίριο του Δημοτικού Σχολείου που έχει πλήρως αναπαλαιωθεί και φιλοξενεί από τον Απρίλιο το 2009 την πλούσια συλλογή εκθεμάτων (ξεπερνά τα 350 είδη).   

## Ιστορικά στοιχεία
Το Νεοχώρι ιδρύθηκε τον 18ο αιώνα και ήταν καινούργιο σε σύγκριση με τα άλλα χωριά της περιοχής, γι' αυτό και του δόθηκε το όνομα αυτό, δηλαδή Νέο Χωριό. Βρισκόταν υπό την κυριαρχία της Οθωμανικής Αυτοκρατορίας μέχρι το 1912 και ήταν μισό μουσουλμανικό. Το 1922, μετά το τέλος Α΄ Παγκοσμίου Πολέμου και του Ελληνοτουρκικού Πολέμου, καθώς και την ανταλλαγή πληθυσμών μεταξύ Ελλάδας και Τουρκίας, μέρος του μουσουλμανικού πληθυσμού ήρθε στην Τουρκία. Το μέρος των Μουσουλμάνων που ήταν Τσάμηδες θεωρούνταν εξαιρέσεις και παρέμειναν στο χωριό. Με την έναρξη της Βαλκανικής εκστρατείας το 1941 και την ιταλική πολιορκία, πολλοί εγκατέλειψαν το χωριό. Πήγαν στην πλησιέστερη μεγάλη πόλη, έπειτα στην Παραμυθιά και στα γύρω βουνά. Μερικοί εντάχθηκαν στον ΕΔΕΣ για να πολεμήσουν για την ελευθερία τους. Οι Τσάμηδες του χωριού εντάχθηκαν στο Μπάλι Κομπετάρ, αλβανική οργάνωση που συνεργάστηκε με τη ναζιστική Γερμανία. Στις 27 Σεπτεμβρίου 1943, οι Γερμανοί κατακτητές εξαπέλυσαν επιθέσεις στα χωριά κοντά στην Παραμυθιά, συμπεριλαμβανομένου του Νεοχωρίου, με το Μπάλι Κομπετάρ. Τα σπίτια πυρπολήθηκαν και οι εναπομείναντες πολίτες εκτελέστηκαν. Μετά τον Β' Παγκόσμιο Πόλεμο, ο πληθυσμός επέστρεψε, μαζί με πολλούς νέους πολίτες από γειτονικά χωριά. Ο χριστιανικός πληθυσμός ξαναέχτισε τα κατεστραμμένα σπίτια, καθώς και το σχολείο στο κέντρο, το οποίο θεωρούνταν ναζιστική βάση και διεξήχθησαν οι ανακρίσεις. Το τζαμί, που καταστράφηκε από τον πόλεμο, ξαναχτίστηκε επίσης και είναι η μεγαλύτερη εκκλησία στο χωριό, ο Άγιος Παντελεήμων.   

## Διοικητικά στοιχεία
Αναφέρεται επίσημα μετά την απελευθέρωση το 1919 να ορίζεται έδρα της ομώνυμης κοινότητας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Άγιο Γεώργιο και την Νεράιδα αποτελούν την ομώνυμη κοινότητα, που ανήκει στη Δημοτική Ενότητα Παραμυθιάς του Δήμου Σουλίου και σύμφωνα με την απογραφή 2021 απογράφησαν 168 κάτοικοι ενώ με αυτήν του 2011 ήταν 157.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Σουλίου
Γεράνιο το αιματόχρωο

[μικρογραφία|Γεράνιο το αιματόχρωο (''Geranium sanguineum''), Όρος [Όλυμπος, 25-05-2025]]
Το είδος Γεράνιο το αιματόχρωο (Geranium sanguineum) ανήκει στην οικογένεια Γερανιίδες (GERANIACEAE) και είναι ένα από τα 25 περίπου είδη του γένους Geranium που απαντούν στην Ελλάδα.

## Ετυμολογία
Το όνομα του γένους, προέρχεται από την ελληνική λέξη «γερανός» και αναφέρεται στο σχήμα των καρπών που είναι παρόμοιο με το ράμφος του πελαργού, ενώ το όνομα του είδους υποδηλώνει το αιματηρό χρώμα που αποκτούν τα φύλλα το φθινόπωρο.

## Γεωγραφική κατανομή
Κατανέμεται σχεδόν σ’ όλη την Ευρώπη και στη Νοτιοδυτική Ασία, ενώ απαντά στη Βόρεια και Κεντρική Ελλάδα, καθώς και στα νησιά του Ιονίου.

## Οικολογία
Συναντάται σε ξηρές πετρώδεις και αμμώδεις τοποθεσίες, άκρες και ξέφωτα δασών, φρύγανα, μεταξύ 0-1200 μ.

## Περιγραφή
Φυτό πολυετές με φύλλα παλαμόλοβα οδοντωτά, αντίθετα, πλάτους 3-5 εκατ. διηρημένα τουλάχιστον κατά 85% σε 5-7 λοβούς. Το φθινόπωρο τα φύλλα γίνονται αιματοκόκκινα. Τα άνθη είναι μοναχικά, έχουν διάμετρο 3-4 cm, ροζ-κόκκινο-μοβ χρώμα και φέρονται από μακριούς μίσχους (7-15 εκατ.) που διακόπτονται από ένα ζευγάρι φύλλα που έχουν μειωθεί σε βράκτια. Ανθίζει από μέσα Μαΐου μέχρι τις αρχές Αυγούστου. 

## Παραπομπές


## Πηγές

* Παπιομύτογλου Β. 2006, Αγριολούλουδα της Ελλάδας.
* Lafranchis T. & Sfikas G. 2001, Flowers of Greece (Vol. I).
* Pignatti S. 1982, Flora d’ Italia (Vol. IIΙ).
* Strid A. 1980, Φυτά του Ολύμπου.
* Strid A. & Tan K. 1991, Mountain Flora of Greece (Vol. 1)
* Tutin et al. 2005, Flora Europaea Vol 5, Cambridge University Press
* 
* 
* 
* 

Κατηγορία:Ελληνική χλωρίδα
Κερμάν

Το **Κερμάν** (περσ. كرمان), γνωστό κατά την αρχαιότητα ως σατραπεία με την ονομασία **Καρμανία**, είναι πόλη στην ομώνυμη επαρχία και τον ομώνυμο νομό (σαχρεστάν) του Ιράν. Είναι η πρωτεύουσα τόσο της επαρχίας, όσο και του νομού, όντας μια μεγάλη πόλη, με πληθυσμό 537.718 κατοίκους σύμφωνα με την απογραφή του 2016 (και με 738.374 κατοίκους στο πολεοδομικό της συγκρότημα).

## Ιστορία
Το Κερμάν ιδρύθηκε ως αμυντικό προκεχωρημένο φυλάκιο με την ονομασία **Βεχ-Αρντασίρ**, από τον Αρδασίρ Α΄ της Περσίας, τον ιδρυτή της Αυτοκρατορίας των Σασσανιδών, τον 3ο αιώνα μ.Χ.. 

Μετά τη Μάχη του Ναχαβάντ το 642 μ.Χ. η πόλη περιήλθε υπό μουσουλμανική διοίκηση. Αρχικώς η σχετικώς απομονωμένη τοποθεσία της επέτρεψε την ύπαρξη πολλών Χαριζιτών και πιστών του Ζωροαστρισμού, αλλά οι μειονότητες εξαλείφθηκαν μέσα σε μερικές δεκαετίες και το 725 ο πληθυσμός ήταν σχεδόν όλος μουσουλμανικός.

Από τον 8ο αιώνα η πόλη ήταν ήδη γνωστή για την παραγωγή κασμιρένιων πέπλων και άλλων υφαντών. Η ονομασία «Κερμάν» για την πόλη υιοθετήθηκε κάποια στιγμή τον 10ο αιώνα. 

## Παραπομπές


Κερμαν
Μπουγκαράμα

Η **Μπουγκαράμα** (*Bugarama*) είναι παραμεθόρια πόλη και δημοτική κοινότητα της Ρουάντα, κοντά στο νοτιοδυτικό άκρο της αφρικανικής αυτής χώρας. Σύμφωνα με την απογραφή του 2022 η Μπουγκαράμα είχε 40.276 κατοίκους και η δημοτική κοινότητά της 42.830, έναντι μόλις 24.679 κατοίκων το 2012.

Διοικητικώς η πόλη υπάγεται στον Δήμο Ρουσίζι της Επαρχίας Δυτικής Ρουάντας, κοντά στα σύνορα με το Μπουρούντι (προς ανατολάς) και με τη Λαϊκή Δημοκρατία του Κονγκό (προς τη δύση). Απέχει οδικώς περί τα 278 χιλιόμετρα από την πρωτεύουσα της Ρουάντα, το Κιγκάλι και περίπου 38 χιλιόμ. νοτιοανατολικά από το Κυανγκουγκού, έδρα του Δήμου Ρουσίζι.

Από τον πληθυσμό των 42.830 κατοίκων, οι 21.633 (50,5%) ήταν γυναίκες και οι 21,197 (49,5%) άρρενες. Μεταξύ του 2012 και του 2022 η μέση *ετήσια* αύξηση του πληθυσμού της κοινότητας ήταν 3,6%.

## Δείτε επίσης
* Κατάλογος πόλεων της Ρουάντας

## Παραπομπές


Μπουγκαραμα
Χαμηλή περιγήινη τροχιά

[thumb|upright=1.6|Η θέα από τον [Διεθνή Διαστημικό Σταθμό, που βρίσκεται σε χαμηλή περιγήινη τροχιά (LEO) σε ύψος περίπου 400 χιλιομέτρων πάνω από το έδαφος, με λευκή-πρασινοκίτρινη ατμοσφαιρική φωταύγεια ορατή στον γήινο ορίζοντα, όπου σε ύψος περίπου 100 χιλιομέτρων έχει τεθεί ένα τυπικό όριο ανάμεσα στη Γη και το διάστημα (στην πραγματικότητα μόρια της γήινης ατμόσφαιρας υπάρχουν πολύ πιο πάνω από τη LEO).]]
Ως **χαμηλή περιγήινη τροχιά** (αγγλ. *low Earth orbit*, συντομογραφικώς **LEO**) ορίζεται μια τροχιά γύρω από τη Γη με τροχιακή περίοδο 128 λεπτά της ώρας ή λιγότερο και εκκεντρότητα μικρότερη από 0,25. Τα περισσότερα κατασκευασμένα από τον άνθρωπο αντικείμενα που υπάρχουν σήμερα στο διάστημα περιφέρονται σε LEO, με την πλειονότητα σε ύψος περίπου 800 χιλιομέτρων πάνω από την επιφάνεια της θάλασσας, ενώ τα πιο απομακρυσμένα σε LEO φθάνουν σε ύψος έως τα 2.000 χιλιόμετρα, κοντά στο κάτω όριο της εσωτερικής Ζώνης ακρινοβολίας Βαν Άλεν.

Ο αντίστοιχος όρος **περιοχή LEO** (*LEO region*) υποδηλώνει ακριβώς την περιοχή του διαστήματος με ύψος μικρότερο των 2.000 χιλιομέτρων ή περίπου το ένα τρίτο της ακτίνας της Γης. Τα αντικείμενα σε τροχιές που διέρχονται από την περιοχή αυτή, έστω και αν έχουν απόγειο τροχιάς αρκετά μεγαλύτερο ή και αν βρίσκονται σε υποτροχιακή πτήση, παρακολουθούνται προσεκτικά, καθώς υπάρχει κίνδυνος συγκρούσεως με κάποιον από το πλήθος των τεχνητών δορυφόρων που βρίσκονται σε χαμηλή περιγήινη τροχιά.

Εκτός από τους αστροναύτες των αποστολών στη Σελήνη του προγράμματος Apollo program (1968-1972), κανένας άλλος άνθρωπος μέχρι σήμερα δεν έχει βρεθεί πέρα από την περιοχή των χαμηλών περιγήινων τροχιών. Οι διαστημικοί σταθμοί που έχει θέσει σε τροχιά η ανθρωπότητα μέχρι σήμερα βρίσκονται όλοι τους σε χαμηλές περιγήινες τροχιές.

## Παραπομπές


Κατηγορία:Τροχιές
Κατηγορία:Τεχνητοί δορυφόροι
Κομητεία Έντυ (Νέο Μεξικό)

Η **Κομητεία Έντυ** (αγγλ. *Eddy County*) είναι κομητεία στην πολιτεία του Νέου Μεξικού των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 62.314 κάτοικοι. Η διοικητική πρωτεύουσα (*έδρα*) και μεγαλύτερη πόλη της κομητείας είναι το Κάρλσμπαντ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 10.870 τετραγωνικά χιλιόμετρα (km²), εκ των οποίων τα 60 km² (ποσοστό 0,5%) καλύπτονται από νερό (λίμνες και ποτάμια).

## Παραπομπές


Κατηγορία:Κομητείες του Νέου Μεξικού
Κομητεία Ατλάντικ

Η **Κομητεία Ατλάντικ** (αγγλ. *Atlantic County*) είναι κομητεία στην πολιτεία Νιου Τζέρσεϊ των Ηνωμένων Πολιτειών Αμερικής. Κατά την απογραφή του 2020 ο πληθυσμός ήταν 274.534 κάτοικοι. Η έδρα της κομητείας είναι το Μέις Λάντινγκ.

Σύμφωνα με το Γραφείο Απογραφής των ΗΠΑ, η Κομητεία Ατλάντικ έχει συνολική έκταση 1.740,1 τετραγωνικά χιλιόμετρα (km²), εκ των οποίων τα 1.438,8 km² είναι στεριά και τα υπόλοιπα 301,3 km² (ποσοστό 17,3%) καλύπτονται από νερό.

## Παραπομπές


Κατηγορία:Κομητείες του Νιου Τζέρσεϊ
Στέφανι Γιανγκ

Η  **Στέφανι Άννι Γιανγκ** (Stephanie Anne Young) είναι Αμερικανή ηθοποιός.

## Βιογραφία
Η Γιάνγκ γεννήθηκε στις 3 Απριλίου του 1973 στους Λουίσβιλ της Αμερικής.Η Γιανγκ αποφοίτησε από το Πανεπιστήμιο του Baylor, παίρνοντας πτυχίο στις θεατρικές σπουδές. Έχει εμφανιστεί σε τηλεοπτικές σειρές και κινηματογραφικές ταινίες.

Μπήκε στον χώρο της μεταγλώττισης με την βοήθεια της Laura Bailey.

Η Γιανγκ έγινε γνωστή μέσα από σειρές άνιμε όπως Sengoku Basara, Psycho Pass, Ga- Rei Zero,Sakura Wars the animation, Hetalia.

Έχει χαρίσει την φωνή της σε βιντεοπαιχνίδια όπως Borderlands 2, Borderlands The Pre- Sequel, Smite, Dragon Ball Xenoverse 2.

## Προσωπική ζωή
Στις 28 Οκτωβρίου 2008 η Γιανγκ παντρεύτηκε με τον σύντροφο της, τον Ντέιβιντ Μπρεμ ο οποίος είναι τραγουδοποιός και κιθαρίστας. Έχουν αποκτήσει δύο παιδιά.

Έχουν δημιουργήσει μία μπάντα τζαζ, που ονομάζεται The Brehms.

Η Γιανγκ εκτός από την υποκριτική ασχολείται και με τη μουσική. Η Γιανγκ είναι τραγουδίστρια και τραγουδοποιός του συγκροτήματος. 

## Αναφορές
# *Stephanie Young and David Brehm return to Matsuricon*. (2014, May 22). Anime News Network   https://www.animenewsnetwork.com/press-release/2014-05-22/stephanie-young-and-david-brehm-return-to-matsuricon/.74817
# Liner, E. (2007, January 4). *Tubal migration*. Dallas Observer.                                    https://www.dallasobserver.com/arts/tubal-migration-6377232
# *.hack//Quantum’s English Dub Cast Announced*. (2011, December 15). Anime News Network https://www.animenewsnetwork.com/news/2011-12-15/hack/quantum-english-dub-cast-announced
# *A certain Magical Index’s English dub cast, trailer revealed*. (2012, August 25). Anime News Network. https://www.animenewsnetwork.com/news/2012-08-25/a-certain-magical-index-english-dub-cast-trailer-revealed
# *Log Horizon Anime Season 3 announces returning English Dub cast*. (2021, February 26).  https://www.animenewsnetwork.com/news/2021-02-26/log-horizon-anime-season-3-announces-returning-english-dub-cast/.169995
# *To Be Hero X Anime gets Same-Day English Dub, reveals dub cast*. (2025, April 6). Anime News Network.                                       https://www.animenewsnetwork.com/news/2025-04-06/to-be-hero-x-anime-gets-same-day-english-dub-reveals-dub-cast/.223264
# *Funimation streams English dubs for Sakura Wars, Tamayomi Anime*. (2021, February 1). Anime News Network  https://www.animenewsnetwork.com/news/2021-02-01/funimation-streams-english-dubs-for-sakura-wars-tamayomi-anime/.169044
# *Funimation reveals Psycho-Pass English Dub cast, trailer*. (2013, December 21). Anime News Network.  https://www.animenewsnetwork.com/news/2013-12-21/funimation-reveals-psycho-pass-english-dub-cast-trailer

## Εξωτερικοί σύνδεσμοι

* *Home | Stephanie Young Voice Talent*. (n.d.). Stephanie. https://www.stephanieyoungvoicetalent.com/
* *Stephanie YOUNG - Anime News Network*. (n.d.).  https://www.animenewsnetwork.com/encyclopedia/people.php?id=57984
* IMDb. (n.d.). *Stephanie Young*.  https://www.imdb.com/name/nm1943661/

Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί βιντεοπαιχνιδιού
Κομητεία Άιλαντ

Η **Κομητεία Άιλαντ** (αγγλ.: *Island County*) είναι κομητεία που βρίσκεται στην πολιτεία της Ουάσινγκτον των Ηνωμένων Πολιτειών Αμερικής. Κατά την απογραφή του 2020, ο πληθυσμός της κομητείας ήταν 86.857 κάτοικοι. Η έδρα της κομητείας είναι το Κούπβιλ, αλλά η μεγαλύτερη πόλη της είναι το Όουκ Χάρμπορ.

Σύμφωνα με το Γραφείο Απογραφής των ΗΠΑ, η κομητεία Άιλαντ έχει συνολική έκταση 1.340 τετραγωνικά χιλιόμετρα (km²), εκ των οποίων τα 800 km² (ποσοστό 60%) καλύπτονται από νερό.

## Παραπομπές


Κατηγορία:Κομητείες της Ουάσινγκτον
Κομητεία Βίλας

Η **Κομητεία Βίλας** (αγγλ. *Vilas County*) είναι κομητεία στην πολιτεία του Ουισκόνσιν των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 23.047 κάτοικοι. Η διοικητική πρωτεύουσα (*έδρα*) της κομητείας και μεγαλύτερος οικισμός της είναι το χωριό Ηγκλ Ρίβερ.

Σύμφωνα με το Γραφείο Απογραφής των ΗΠΑ, η Κομητεία Βίλας έχει συνολική έκταση 1.340 τετραγωνικά χιλιόμετρα (km²), εκ των οποίων τα 800 km² (ποσοστό 60%) καλύπτονται από νερό.

## Παραπομπές


Κατηγορία:Κομητείες του Ουισκόνσιν
Οξικό αμμώνιο

Το **οξικό αμμώνιο** (Ammonium acetate), γνωστό και ως **απόσταγμα του Μιντερέρους** σε υδατικό διάλυμα, είναι μια χημική ένωση με τον τύπο NH4CH3CO2. Είναι ένα λευκό, υγροσκοπικό στερεό και μπορεί να προέλθει από την αντίδραση αμμωνίας και οξικού οξέος. Διατίθεται στο εμπόριο.

## Ιστορικό
Το συνώνυμο Απόσταγμα του Μιντέρερους πήρε το όνομά του από τον Ρ. Μιντέρερ, έναν γιατρό από το Άουγκσμπουργκ.

## Χρήσεις
Είναι το κύριο πρόδρομο του ακεταμιδίου:
:NH4CH3CO2  →  CH3C(O)NH2  +  H2O

Χρησιμοποιείται επίσης ως διουρητικό.

### Ρυθμιστικό
Ως άλας ενός ασθενούς οξέος και μιας ασθενούς βάσης, το οξικό αμμώνιο χρησιμοποιείται συχνά με οξικό οξύ για να δημιουργηθεί ένα ρυθμιστικό διάλυμα. Το οξικό αμμώνιο είναι πτητικό σε χαμηλές πιέσεις. Εξαιτίας αυτού, έχει χρησιμοποιηθεί για να αντικαταστήσει τα ρυθμιστικά διαλύματα κυττάρων που περιέχουν μη πτητικά άλατα κατά την προετοιμασία δειγμάτων για φασματομετρία μάζας. Είναι επίσης δημοφιλές ως ρυθμιστικό διάλυμα για κινητές φάσεις για υγρή χρωματογραφία υψηλής απόδοσης (HPLC) με εξατμιστικό ανιχνευτή σκέδασης φωτός (Evaporative light scattering detector, ELSD) και ανίχνευση με βάση ανιχνευτή φορτισμένου αερολύματος (Charged aerosol detector, CAD) για αυτόν τον λόγο. Άλλα πτητικά άλατα που έχουν χρησιμοποιηθεί για αυτό περιλαμβάνουν το μυρμηκικό αμμώνιο.

Όταν διαλύεται οξικό αμμώνιο σε καθαρό νερό, το προκύπτον διάλυμα έχει συνήθως pH 7, επειδή οι ίσες ποσότητες οξικού και αμμωνίου εξουδετερώνουν η μία την άλλη. Ωστόσο, το οξικό αμμώνιο είναι ένα ρυθμιστικό σύστημα διπλού συστατικού, το οποίο ρυθμίζει το pH γύρω στο 4,75 ± 1 (οξικό) και pH 9,25 ± 1 (αμμώνιο), αλλά δεν έχει σημαντική ρυθμιστική ικανότητα σε pH 7, σε αντίθεση με την κοινή παρανόηση.

### Άλλες χρήσεις
* βιοδιασπώμενος παράγοντας αποπάγωσης.
* καταλύτης στη συμπύκνωση Knoevenagel και ως πηγή αμμωνίας στην αναγωγική αμίνωση για την οργανική σύνθεση.
* αντιδραστήριο καθίζησης πρωτεϊνών στην αιμοκάθαρση για την απομάκρυνση ρύπων μέσω διάχυσης.
* αντιδραστήριο στη γεωργική χημεία για τον προσδιορισμό της ικανότητας ανταλλαγής κατιόντων (cation exchange capacity, CEC) του εδάφους και τον προσδιορισμό του διαθέσιμου καλίου στο έδαφος, όπου το ιόν αμμωνίου λειτουργεί ως κατιόν αντικατάστασης του καλίου.
*μέρος της μεθόδου του Calley για τη διατήρηση τεχνουργημάτων μολύβδου

### Πρόσθετο τροφίμων
Το οξικό αμμώνιο χρησιμοποιείται επίσης στα πρόσθετα τροφίμων ως ρυθμιστής οξύτητας•με αριθμό INS 264. Έχει εγκριθεί για χρήση στην Αυστραλία και τη Νέα Ζηλανδία. 

## Παραγωγή
Το οξικό αμμώνιο παράγεται με την εξουδετέρωση του οξικού οξέος με ανθρακικό αμμώνιο, ή με κορεσμό παγετώδους οξικού οξέος με αμμωνία. Η λήψη κρυσταλλικού οξικού αμμωνίου είναι δύσκολη λόγω της υγροσκοπικής του φύσης.

## Παραπομπές

## Εξωτερικοί σύνδεσμοι

Κατηγορία:Ενώσεις αμμωνίου
Κατηγορία:Οξικά
Κομητεία Γιάμχιλ

Η **Κομητεία Γιάμχιλ** (αγγλ. *Yamhill County*) είναι κομητεία στην πολιτεία Όρεγκον των Ηνωμένων Πολιτειών Αμερικής. Κατά την απογραφή του 2020 ο πληθυσμός της κομητείας ήταν 107.722 κάτοικοι. Η έδρα και μεγαλύτερη πόλη της κομητείας είναι η πόλη Μακμίνβιλ. Η Γιάμχιλ πήρε την ονομασία της από το όνομα μιας ομάδας της φυλής Ινδιάνων Καλαπούγια, των Γιαμχέλας (*Yamhelas*).

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.860 τετραγωνικά χιλιόμετρα (km²), εκ των οποίων τα 6 km² (ποσοστό 0,3%) καλύπτονται από νερό (λίμνες και ποτάμια).

## Παραπομπές


Κατηγορία:Κομητείες του Όρεγκον
Εθνικό Γεωλογικό Μουσείο

Το Εθνικό Γεωλογικό Μουσείο αποτελεί την πρώτη συντονισμένη προσπάθεια της ελληνικής πολιτείας για την ανάδειξη της Γεωλογικής Πολιτιστικής Κληρονομιάς της Ελλάδος.

Η Ελληνική Αρχή Γεωλογικών και Μεταλλευτικών Ερευνών – ΕΑΓΜΕ ίδρυσε το 2021 το Mουσείο, στη θέση του έως πρότινος Μουσείου Ορυκτών και Πετρωμάτων, το οποίο έπειτα από τη ριζική του αναδιαμόρφωση λειτουργεί σε ειδικά διαμορφωμένο χώρο στις Κεντρικές Εγκαταστάσεις της Αρχής, η οποία έχει και τη συνολική επιμέλεια και διαχείρισή.

Σκοπός του είναι να προωθήσει την προστασία και ανάδειξη του γεωλογικού πλούτου της Ελλάδας και του ρόλου που διαδραμάτισε στην ιστορία και στη διαμόρφωση του αρχαίου κόσμου, της νεότερης και σύγχρονης ιστορίας του Ελληνισμού, προβάλλοντας την ιστορική και επιστημονική του αξία παγκοσμίως.

Το Μουσείο μέσα από τις συλλογές του, απευθύνεται τόσο σε ευρύ όσο και σε εξειδικευμένο επιστημονικά κοινό, με την παρουσίαση σημαντικών γεωλογικών δειγμάτων του ελλαδικού χώρου (ορυκτά, απολιθώματα, πετρώματα κ.α.), ενώ ταυτόχρονα αποτελεί πηγή γνώσης και έρευνας του γεωλογικού πλούτου της χώρας.

Στις αίθουσές του προβάλλεται η μακρά εξέλιξη της γεωλογικής έρευνας, η ανάδειξη του γεωλογικού πλούτου και της γεωλογικής πολιτιστικής κληρονομιάς, ενώ παράλληλα οι συλλογές του από τον ελλαδικό χώρο κατατάσσονται στις πλουσιότερες του κόσμου καθιστώντας το ως το «Θησαυροφυλάκιο» της γεωλογίας της Χώρας.

Μέσα από τις εφαρμογές «Εικονική Περιήγηση» και «Εικονικό Μουσείο», μπορείτε να επισκεφθείτε απομακρυσμένα το Μουσείο, να δείτε τα εκθέματα και τις συλλογές του και να γνωρίσετε την ιστορία του Μουσείου.
## Παραπομπές
Όλεθρος: Η Ευρώπη Μετά τον Δέυτερο Παγκόσμιο Πόλεμο

Το βιβλίο ***Όλεθρος: Η Ευρώπη Μετά τον Δέυτερο Παγκόσμιο Πόλεμο*** (πρωτότυπος τίτλος - ) είναι ένα μη μυθοπλαστικό βιβλίο που γράφτηκε από τον Άγγλο ιστορικό Keith Lowe (Κέιθ Λόου) το 2012. Το πλήρες κείμενο χωρίζεται σε τέσσερα μέρη και αποτελείται συνολικά από 29 κεφάλαια. Εκδόθηκε από τον εκδοτικό οίκο *Penguin Group*, ενώ η ελληνική έκδοση κυκλοφόρησε από τις εκδόσεις Ψυχογιός. Ο συγγραφέας αναφέρει τις χαοτικές συνέπειες του Β' Παγκοσμίου Πολέμου.

## Ονομασία
Ο αγγλικός τίτλος του βιβλίου, *Savage Continent* («Άγρια ήπειρος»), επιλέχθηκε από τον συγγραφέα με σκοπό να τονίσει την αγριότητα και τη βία που χαρακτήρισαν την Ευρώπη κατά την άμεση μεταπολεμική περίοδο. Σύμφωνα με τον ίδιο, η αρχική του πρόθεση ήταν να χρησιμοποιήσει τον τίτλο *Dark Continent* («Σκοτεινή ήπειρος»), εμπνευσμένος από άρθρο των New York Times του 1944 με τίτλο «*The New Dark Continent*». Ωστόσο, εγκατέλειψε αυτή την επιλογή, καθώς διαπίστωσε ότι ο τίτλος είχε ήδη χρησιμοποιηθεί από τον ιστορικό Μαρκ Μαζάουερ στο ομώνυμο έργο του. Ο τελικός τίτλος επιλέχθηκε για να αποδώσει τη σκληρότητα της μεταπολεμικής πραγματικότητας, στοιχείο που, κατά τον συγγραφέα, βρίσκεται στον πυρήνα του βιβλίου.

## Σύνοψη
Μέρος Πρώτο:  έχει επτά κεφάλαια. Εξετάζει τις άμεσες συνέπειες του Β' Παγκοσμίου Πολέμου, όπως τον εκτεταμένο εκτοπισμό, την απουσία και τον θάνατο εκατομμυρίων ανθρώπων.

Μέρος Δεύτερο:  έχει οκτώ κεφάλαια. Ασχολείται με την απελευθέρωση των κατεχόμενων χωρών, τη συμμαχική κατοχή των Δυνάμεων του Άξονα στην Ευρώπη, καθώς και με τη μεταχείριση των αιχμαλώτων πολέμου και των επιζώντων των στρατοπέδων συγκέντρωσης.

Μέρος Τρίτο:  αποτελείται από έξι κεφάλαια. Ασχολείται με τις αναγκαστικές μετακινήσεις πληθυσμών και την εθνοκάθαρση που έλαβε χώρα μετά τον πόλεμο σε χώρες όπως η Ουκρανία και η Πολωνία.

Μέρος Τέταρτο:  έχει επτά κεφάλαια καθώς και το τέλος του βιβλίου. Απευθύνεται στην μεταπολεμική πολιτική βία και τους εμφύλιους πολέμους, όπως Ο Ελληνικός Εμφύλιος Πόλεμος, καθώς και στην κατοχή της Ανατολικής Ευρώπης από τη Σοβιετική Ένωση.

## Υποδοχή
Οι εφημερίδες The Washington Post, ''The Daily Telegraph'', The Sunday Times, The Spectator, The Daily Mail και The Independent δημοσίευσαν θετικές κριτικές. Το περιοδικό New Criterion δημοσίευσε μια ισορροπημένη κριτική. Η Washington Independent Review of Books δημοσίευσε μια επικριτική κριτική.

## Βραβεία
Το βιβλίο κέρδισε το *PEN Hessell-Tiltman Prize*(en) το 2013.
## Παραπομπές

## Εξωτερικοί σύνδεσμοι
* Επίσημος ιστότοπος
* Η ελληνική έκδοση του βιβλίου στο Internet Archive

Κατηγορία:Ιστορικά συγγράμματα σχετικά με την Ευρώπη
Κατηγορία:Μη μυθοπλαστικά βιβλία
Ιάκωβος Παπαγεωργίου

Ο **Ιάκωβος Παπαγεωργίου** (ή Μητρόπουλος) ήταν Έλληνας επίσκοπος του 19ου αιώνα, πρώτος επίσκοπος Φθιώτιδος.

Γεννήθηκε στην Λέσβο. Μετά τις σπουδές του χειροτονήθηκε ιερέας και πολύ γρήγορα ανήλθε στο αρχιερατικό αξίωμα, καθώς τον Ιούνιο του 1824 εξελέγη και χειροτονήθηκε τιτουλάριος Επίσκοπος Χαριουπόλεως, Βοηθός Επίσκοπος του Μητροπολίτου Πελαγωνείας Ιωσήφ. Τον Ιούνιο του 1827 εξελέγη Μητροπολίτης Ευρίπου.

Μετά τη μονομερή ανακήρυξη του αυτοκεφάλου της Εκκλησίας της Ελλάδος το 1833, εξελέγη από την Αντιβασιλεία στις 21 Νοεμβρίου 1833 Μητροπολίτης Φθιώτιδος, όπου και αφοσιώθηκε στην διοργάνωσή της.

Το 1847 δώρισε στο ελληνικό κράτος την Μητροπολιτική κατοικία με σκοπό την δημιουργία νοσοκομείου, πράξη για την οποία τιμήθηκε από τον Βασιλιά Όθωνα. Πραγματοποιούσε περιοδείες στην επαρχία για την πνευματική ενίσχυση της ποιμνίου. Εκείνη την εποχή η επαρχία Φθιώτιδος είχε 120 χωριά και το πνευματικό επίπεδο του κλήρου ήταν πολύ χαμηλό. Με την προαγωγή του Φωκίδος Νεοφύτου στην Επισκοπή Ευβοίας, η Ιερά Σύνοδος του ανέθεσε και την διαχείριση της Φωκίδος με αποτέλεσμα η νέα Επισκοπή να ονομαστεί «Επισκοπή Φθιωτοδοφωκίδος». Μετά την αναγνώριση του Αυτοκεφάλου της Εκκλησίας της Ελλάδος το 1850, κλήθηκε ως Συνοδικός Μητροπολίτης της χρονικής περιόδου 1850-1851. 

Όντας συνοδικός, απεβίωσε στην Αθήνα στις 20 Φεβρουαρίου 1851.

## Παραπομπές


## Πηγές
* 

Κατηγορία:Μητροπολίτες Φθιώτιδος
Βίλχελμ Φίλχνερ

Ο **Βίλχελμ Φίλχνερ** (*Wilhelm Filchner*, 13 Σεπτεμβρίου 1877 – 7 Μαΐου 1957) ήταν Γερμανός αξιωματικός του στρατού, επιστήμονας και εξερευνητής. Διεξήγαγε αρκετές επιστημονικές έρευνες στην Κίνα, το Θιβέτ και τις γύρω περιοχές. Επίσης ήταν ο επικεφαλής της Β΄ Γερμανικής Αποστολής στην Ανταρκτική, το 1911-1913.

Κάποιες πηγές αναφέρουν ως γενέτειρά του πόλη το Μόναχο, ενώ άλλες το Μπαϊρόιτ. Ο Φίλχνερ απέκτησε φήμη ήδη ως νεαρός αξιωματικός για το θάρρος και τον ορμητικό χαρακτήρα του, μετά τα ταξίδια του στη Ρωσία και την οροσειρά του Παμίρ. Μετά από περαιτέρω θετικές σπουδές, έγινε αρκετά έμπειρος στη γεωγραφία και τη γεωφυσική προτού ηγηθεί μιας μείζονος επιστημονικής επισκοπήσεως στο Θιβέτ και τη δυτική Κίνα το 1903-1905. Το 1909 του ανατέθηκε η οργάνωση και η ηγεσία  της επερχόμενης γερμανικής εξερευνητικής αποστολής στην Ανταρκτική, με στόχους που περιελάμβαναν εκτεταμένη εξερεύνηση του εσωτερικού της ηπείρου. Κατά τη διάρκεια της αποστολής αυτής, το πλοίο του Φίλχνερ παγιδεύθηκε στους πάγους της Θάλασσας Γουέντελ επί οκτάμηνο. Παρά το ότι αποκτήθηκαν σημαντικές επιστημονικές γνώσεις, η αποστολή γνώρισε τις διαλυτικές συνέπειες που είχαν σοβαρές διαπροσωπικές διαφωνίες και μακρόχρονες αντιπάθειες, οι οποίες έβλαψαν τη φήμη του Φίλχνερ ως ηγέτη.

Αφού υπηρέτησε στον Α΄ Παγκόσμιο Πόλεμο, ο Φίλχνερ επανέλαβε τα ταξίδια του στην Ασία. Διεξήγαγε δύο μακρές γεωμαγνητικές έρευνες μόνος του στην Κίνα και το Θιβέτ, συχνά κάτω από δύσκολες και μερικές φορές επικίνδυνες συνθήκες, και συνέχιζε αυτό το έργο όταν ξεκίνησε ο Β΄ Παγκόσμιος Πόλεμος, αφήνοντάς τον αποκλεισμένο στην Ινδία. Μετά από χρόνια υπό περιορισμό από τις βρετανικές αρχές εκεί, επέστρεψε στην Ευρώπη και αποσύρθηκε στη Ζυρίχη, όπου πέθανε σε ηλικία 79 ετών. Κατά τη διάρκεια της ζωής του έλαβε πολλές τιμητικές διακρίσεις, συμπεριλαμβανομένου του Γερμανικού Εθνικού Βραβείου για την Τέχνη και την Επιστήμη το 1937. Τιμάται επίσης στην Ανταρκτική, όπου ορισμένα γεωγραφικά χαρακτηριστικά φέρουν το όνομά του.

## Παραπομπές


## Πηγές

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

Κατηγορία:Γερμανοί εξερευνητές
Κατηγορία:Εξερευνητές της Ανταρκτικής
Κατηγορία:Γερμανοί γεωφυσικοί
Τζωρτζ Ινγκλ Φιντς

Ο **Τζωρτζ Ινγκλ Φιντς** (αγγλ. *George Ingle Finch*, 4 Αυγούστου 1888&nbsp;– 22 Νοεμβρίου 1970) ήταν Βρετανο-Αυστραλός χημικός και ορειβάτης. Η νεκρολογία του στους *Times* τον χαρακτηρίζει ως «έναν από τους δύο καλύτερους αλπινιστές της εποχής του» (ο άλλος ήταν ο Τζωρτζ Μάλορυ).

## Παραπομπές


Κατηγορία:Βρετανοί ορειβάτες
Κατηγορία:Βρετανοί χημικοί
Κατηγορία:Εταίροι της Βασιλικής Εταιρείας
Έντουαρντ Μπράυαντ

Ο **Έντουαρντ Μπράυαντ** (αγγλ. *Edward Winslow Bryant Jr.*, 27 Αυγούστου 1945 – 10 Φεβρουαρίου 2017) ήταν Αμερικανός συγγραφέας επιστημονικής φαντασίας και ιστοριών τρόμου.

Ο Μπράιαντ πέθανε στο σπίτι του στο Κολοράντο στις 10 Φεβρουαρίου 2017, μετά από μακρά ασθένεια σε ηλικία 71 ετών.

## Δείτε επίσης
* Κατάλογος συγγραφέων επιστημονικής φαντασίας

## Παραπομπές


## Εξωτερικοί σύνδεσμοι
* 

Κατηγορία:Αμερικανοί συγγραφείς επιστημονικής φαντασίας
Ράντολφ Μπράχαμ

Ο **Ράντολφ Μπράχαμ** (αγγλ. *Randolph Lewis Braham*, 20 Δεκεμβρίου 1922 – 25 Νοεμβρίου 2018) ήταν Αμερικανός ιστορικός και πολιτικός επιστήμονας, γεννημένος στη Ρουμανία. Ο Μπράχαμ ήταν ειδικός στη συγκριτική πολιτική και στο Ολοκαύτωμα. Υπήρξε ένα από τα πρώτα μέλη της ακαδημαϊκής επιτροπής του Μουσείου Μνήμης του Ολοκαυτώματος των Ηνωμένων Πολιτειών (USHMM, στην πρωτεύουσα Ουάσινγκτον). Συνέγραψε ή επιμελήθηκε περισσότερα από εξήντα βιβλία, ενώ δημοσίευσε και μεγάλο αριθμό επιστημονικών εργασιών. Η μεγάλη πλειονότητα του δημοσιευμένου έργου του έχει ως θέμα το Ολοκαύτωμα στην Ουγγαρία. Γνωστότερος έγινε από το δίτομο έργο του *The Politics of Genocide: The Holocaust in Hungary* (= «Η πολιτική της γενοκτονίας: Το Ολοκαύτωμα στην Ουγγαρία»), που πρωτοεκδόθηκε το 1981.

## Παραπομπές


Κατηγορία:Αμερικανοί ιστορικοί
Κατηγορία:Αμερικανοεβραίοι επιστήμονες
Ολοκαύτωμα στη Ρουμανία

[thumb|285px|Πτώματα πετιούνται από τρένο που μεταφέρει απελαθέντες Εβραίους από το [Ιάσιο.]]
Η έννοια του Ολοκαυτώματος στη Ρουμανία αφορά τις διώξεις εναντίον των Εβραίων στο Βασίλειο της Ρουμανίας και σε ελεγχόμενα από τη ρουμανική κυβέρνηση εδάφη της Σοβιετικής Ενώσεως από το 1940 μέχρι το 1944. Ενώ αυτές συμπίπτουν χρονικά, ώστε να αποτελούν ιστορικώς μέρος του Ολοκαυτώματος, οι αντιεβραϊκές δράσεις στις περιοχές αυτές ήταν ανεξάρτητες από τα όσα διέπραξε η Ναζιστική Γερμανία. Η Ρουμανία υπήρξε η μοναδική σύμμαχος χώρα του Γ΄ Ράιχ που διεξήγαγε εκστρατεία στα όρια της γενοκτονίας χωρίς την παρέμβαση του Χάινριχ Χίμλερ και των SS. Διάφοροι αριθμοί έχουν δοθεί από ερευνητές σχετικώς με τις ζωές που χάθηκαν, με τις περισσότερες εκτιμήσεις να βρίσκονται στην περιοχή των 250 έως 380 χιλιάδων, στους οποίους μπορούν να προστεθούν και άλλες 12 χιλιάδες Ρομά. Επιπλέον 132 χιλιαδες περίπου Εβραίοι από την ελεγχόμενη από την Ουγγαρία Βόρεια Τρανσυλβανία σκοτώθηκαν την ίδια περίοδο από Γερμανούς Ναζί με τη συνεργασία των ουγγρικών αρχών.

## Υπόβαθρο
Κατά τις πρώτες δεκαετίες του 20ού αιώνα οι αντισημιτικές απόψεις αυξήθηκαν στη συχνότητα και την ένταση της εκφράσεώς τους σε κείμενα γραμμένα από εξέχουσες μορφές της Ρουμανίας, όπως οι Αλεξάντρου Κ. Κούζα, Νικηφόρος Κράινικ, Νικολάε Γιόργκα και Νικολάε Παουλέσκου. Μεταξύ των κύριων πολιτικών οργανώσεων που πήραν αυτές τις ιδέες και τις ενσωμάτωσαν σε μια ανοικτή επίθεση κατά της εβραϊκής κοινότητας στη Ρουμανία ήταν η «Σιδηρά Φρουρά». Το πρόδρομο κίνημα αυτής της οργανώσεως κέρδισε στις τάξεις του το 1920 τον Κορνέλιου Κοντρεάνου. Οι διαιρέσεις και οι διαφωνίες εντός της ομάδας και μεταξύ των μελών οδήγησαν τον Κοντρεάνου και άλλους να φύγουν και να σχηματίσουν τη «Λεγεώνα του Αρχαγγέλου Μιχαήλ» το 1927 και στη συνέχεια το 1930 δημιουργήθηκε η Σιδηρά Φρουρά ως οργάνωση για να την ενώσει με άλλες εθνικιστικές ομάδες. Παρά τη μετονομασία της αρκετές φορές, στα μέσα ενημερώσεως και στο κοινό η εικόνα και το όνομα των «Λεγεωνάριων» και της «Σιδηράς Φρουράς» ταυτίσθηκαν με το αντικομμουνιστικό, το αντισημιτικό και φασιστικό κίνημα.

## Παραπομπές


Ρουμανια
Ολοκαυτωμα
Αλισάν

Το **Αλισάν** (, ) είναι γαλλική κοινότητα στο νομό της Ωτ-Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωτ-Μαρν
Ταμείο Επικουρικής Κεφαλαιοποιητικής Ασφάλισης

Το **Ταμείο Επικουρικής Κεφαλαιοποιητικής Ασφάλισης** (ΤΕΚΑ) είναι κρατικό, κεφαλαιοποιητικό πρόγραμμα κοινωνικής ασφάλισης στην Ελλάδα. Αποτελεί έναν από τους δύο κυρίους παρόχους επικουρικής σύνταξης μαζί με τον Κλάδο Επικουρικής Ασφάλισης του e-ΕΦΚΑ, συμπληρώνοντας την κύρια σύνταξη των ασφαλισμένων.
Το 
ΤΕΚΑ ιδρύθηκε με τον νόμο 4826/2021 και ξεκίνησε τη λειτουργία του την 1η Ιανουαρίου 2022. Σκοπός του είναι η εισαγωγή της κεφαλαιοποιητικής αρχής στην επικουρική ασφάλιση για τους νεοεισερχόμενους στην αγορά εργασίας, διασφαλίζοντας ότι οι εισφορές τους αποταμιεύονται σε ατομικούς λογαριασμούς.  

Οι ασφαλισμένοι στο ΤΕΚΑ έχουν ατομικό «κουμπαρά» στον οποίο καταγράφονται οι εισφορές τους, καθώς και οι αποδόσεις από τις επενδύσεις τους. Οι εισφορές επενδύονται σε χρηματοπιστωτικά μέσα, υπό την εποπτεία του κράτους και με κανόνες διαχείρισης κινδύνου. Το σύστημα προβλέπει ότι κατά τη συνταξιοδότηση, η επικουρική σύνταξη που θα λάβει ο ασφαλισμένος θα εξαρτάται από το συνολικό ποσό που έχει συγκεντρωθεί στον ατομικό του λογαριασμό και τις επενδυτικές αποδόσεις.  

Η ασφάλιση στο ΤΕΚΑ είναι υποχρεωτική για όσους εισέρχονται για πρώτη φορά στην αγορά εργασίας από 01/01/2022 και είναι προαιρετική για ασφαλισμένους έως 35 ετών.  

## Παραπομπές

Κατηγορία:Δημόσιοι ασφαλιστικοί οργανισμοί της Ελλάδας
Κατηγορία:Ελληνικά ασφαλιστικά ταμεία